Kampung Lumapas

Kampung Lumapas ialah sebuah kampung dalam Mukim Lumapas di Daerah Brunei dan Muara, Brunei. Poskod bagi Kampung Lumapas ialah BR1926.

 Geografi 
Kampung Lumapas terletak di bahagian selatan Daerah Brunei dan Muara iaitu salah satu daerah di Brunei. Ia juga terletak di bahagian selatan pinggir ibu negara Bandar Seri Begawan. Kampung Lumapas berjiran dengan Kampung Kilugus, Kampung Panchor dan Skim Tanah Kurnia Rakyat Jati Kilugus di bahagian utara, dan Kampung Junjongan di bahagian barat. Ia juga bersempadan dengan Daerah Limbang dalam negeri Sarawak, Malaysia di bahagian selatan.

 Pentadbiran 
Kampung Lumapas ditadbir oleh dua orang ketua kampung. Ketua Kampung Lumapas 'A' mentadbir kawasan-kawasan Kampung Buang Tekurok, Kampung Bukit Bunga, Kampung Kilugus, Kampung Membarong, Kampung Panchor, Kampung Sengkirap, dan Skim Tanah Kurnia Rakyat Jati Kilugus, sementara Ketua Kampung Lumapas 'B' mentadbir kawasan Kampung Lumapas.

 Infrastruktur 
Terdapat sebuah sekolah rendah kerajaan dan sebuah sekolah ugama di Kampung Lumapas.

Kampung Lumapas juga mempunyai sebuah masjid: Masjid Kampong Lumapas mula dibina pada tahun 1994 dan siap pada tahun berikutnya. Masjid ini dapat menampung kira-kira 700 orang jemaah.

Terdapat juga sebuah pejabat pos di Kampung Lumapas.

 Lihat juga 
 Senarai kampung di Brunei

 Rujukan 

Lumapas